16. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 72 της 8/12 Απρ. 1965 (ΦΕΚ Α΄  68) Περί αυξήσεως βασικού μισθού των Εφημερίων των μισθοδοτουμένων, δυνάμει του Α.Ν. 536/ 1945. Λαβόν υπ’ όψει: 1)Τας διατάξεις της παρ. 4 του άρθρ. 21 του Α.Ν. 1502/1950 «περί ρυθμίσεως των αποδοχών των τακτικών δημοσίων υπαλλήλων κλπ.», και 2)σχετικήν εισήγησιν των επί των Οικονομικών και Εθνικής Παιδείας Υπουργών, αποφασίζει: Την από 1ης Ιαν. 1965 αύξησιν κατά 5% του βασικού μισθού των Εφημερίων των μισθοδοτουμένων, δυνάμει του Α.Ν. 536/1945 εις βάρος του χρηματιστικού λογαριασμού «Κεφάλαια προς πληρωμήν μισθών Εφημεριακού Κλήρου». 